ທູດຣັດເຊຍ ກ່າວວ່າ ຈະບໍ່ມີການກັບຄືນ ໄປເວົ້າ ເລື້ອງໄຄຣເມຍ ອີກ
ເອກອັກຄະລັດຖະທູດຣັດເຊຍ ປະຈຳ ສປຊ ກ່າວວ່າ ຈະບໍ່ມີການຫວນກັບຄືນ ໄປເຈລະຈາກັນ ກ່ຽວກັບເລື້ອງແຫຼມໄຄຣເມຍ ຄືນອີກ.
ເອກອັກຄະລັດຖະທູດຣັດເຊຍປະຈຳອົງການສະຫະປະຊາຊາດກ່າວໃນວັນພະຫັດວານນີ້ວ່າ ບັນຫາການປະກາດຮວມເອົາແຫລມໄຄຣເມຍ ຈະບໍ່ມີການຫາລືກັນຕື່ມອີກ ເອກອັກຄະລັດຖະທູດ Vitaly Churkin ກ່າວຕໍ່ພວກນັກຂ່າວ ຢູ່ທີ່ອົງການສະຫະປະຊາ ຊາດວ່າ “ການຮວມເຂົ້າກັນເປັນນຶ່ງດຽວຂອງແຫຼມໄຄຣເມຍກັບຣັດເຊຍນັ້ນແມ່ນສຳເລັດເສັດສິ້ນໄປເມື່ອສອງປີກ່ອນ ຫລັງຈາກໄດ້ມີການລົງປະຊາມະຕິ ທີ່ມີຂຶ້ນຢູ່ແຫຼມໄຄຣເມຍຊຶ່ງ 93 ເປີເຊັນຂອງປະຊາກອນ ແມ່ນໄດ້ສະແດງຄວາມປະສົງ ຢາກກັບຄືນ ໄປຮວມກັບ ຣັດເຊຍ ນີ້ຄືສິ່ງທີ່ໄດ້ເກີດຂຶ້ນ ” ຣັດເຊຍໄດ້ກ່າວຫາຢູເຄຣນວ່າ ວາງແຜນໂຈມຕີຢູ່ທີ່ແຫຼມໄຄຣເມຍ ທີ່ຍັງເປັນບັນຫາຂັດແຍ້ງ ທ່ານ Churkin ເອີ້ນແຜນການດັ່ງກ່າວນັ້ນວ່າ ເປັນການກະທຳທີ່ຈະແຈ້ງ ເພື່ອກໍ່ວິນາດສະກຳແລະກໍ່ການຮ້າຍ ສະພາຄວາມໝັ້ນຄົງອົງການສະຫະປະຊາຊາດໄດ້ປະຊຸມສຸກເສີນແບບປິດລັບໃນວັນພະ ຫັດວານນີ້ຕາມຄຳຮ້ອງຂໍຂອງຢູເຄຣນເພື່ອຫາລືກ່ຽວກັບຄວາມເຄັ່ງຕຶງດັ່ງກ່າວ ປັດຈຸບັນ ຢູເຄຣນແມ່ນມີບ່ອນນັ່ງ ຢູ່ໃນສະພາຄວາມໝັ້ນຄົງ ເອກອັກຄະລັດຖະທູດຂອງຢູເຄຣນ ທ່ານ Volodymyr Yelchenko ບໍ່ໄດ້ໃຫ້ຄວາມສຳ ຄັນຕໍ່ການກ່າວຫາຂອງຣັດເຊຍແລະຢາກໃຫ້ມົສກູນຳສະແດງຫຼັກຖານ ທ່ານ Yelchenko ກ່າວຕື່ມວ່າ “ຖ້າການກ່າວຫາຂອງພວກເຂົາເຈົ້າ ກ່ຽວກັບສິ່ງທີ່ໄດ້ເກີດຂຶ້ນໃນອັນທີ່ເອີ້ນວ່າ ການພະຍາຍາມກໍ່ການຮ້າຍຂອງຢູເຄຣ ນຂ້າມຊາຍແດນ ເຂົ້າໄປໃນເຂດໄຄຣເມຍ ຖ້າມັນຫາກເກີດຂຶ້ນໃນຄວາມເປັນຈິງແລ້ວ ຫລັກຖານມີຢູ່ໃສ? ລາຍງານ ຮູບ ພາບ ວິດີໂອແມ່ນຫຍັງກໍຕາມ ມັນເປັນພຽງແຕ່ຄຳເວົ້າເທົ່ານັ້ນ ” ທ່ານກ່າວວ່າ ມົສກູໄດ້ເຕົ້າໂຮມກຳລັງ 40,000 ຄົນໃນພາກຕາເວັນອອກຢູເຄຣນ ຢູ່ແຫຼມໄຄຣເມຍ ແລະຕາມເຂດຊາຍແດນຂອງປະເທດທັງສອງ ທ່ານ Yelchenko ກ່າວວ່າ “ນີ້ບໍ່ແມ່ນເຫດການບັງເອີນຈຳນວນດັ່ງກ່າວອາດຈະສະທ້ອນ ໃຫ້ເຫັນເຖິງຄວາມຕັ້ງໃຈທີ່ບໍ່ດີ ແລະນີ້ ແມ່ນສິ່ງສຸດທ້າຍ ທີ່ພວກເຮົາຢາກຈະໃຫ້ມັນເກີດຂຶ້ນ ” NATO Concerned